Xitoyning «Shanghay SIPG» jamoasi sharafini himoya qilayotgan Odil Ahmedov yangi mavsumga tayyorgarlik doirasida o‘tkazilgan navbatdagi uchrashuvda ham gol kiritdi. Bu haqida Tribuna.uz xabar berdi. Shanghayliklar «Tsziading Botszi» jamoasiga qarshi nazorat uchrashuvi o‘tkazib, 10:0 hisobida g‘alaba qozondi. Gollardan biriga O‘zbekiston terma jamoasi sardori Odil Ahmedov mualliflik qilgan. Uchrashuvda, shuningdek, braziliyalik Xalk ham ishtirok etib ikkita gol kiritishga muvaffaq bo‘lgan.